[ca] En la present recerca es pretén analitzar la participació política de les joves que han nascut i/o crescut a la Terra Alta, a través de l'ús d'una metodologia mixta, tot tenint en compte la forma com es presenta a escala catalana i espanyola d'acord les bases de dades existents. Així, es pretén determinar les divergències i convergències entre ambdós escenaris estudiats, pel que fa a la forma, la intensitat, el perfil i el context de la participació política juvenil. A partir d'això, s'aspira a poder indagar en els factors que han facilitat o dificultat aquesta participació dins la comarca. Amb un total de 274 respostes a l'enquesta i 16 entrevistes, l'anàlisi ha evidenciat que el vot es manté com la principal forma de participació. Malgrat que les joves tinguin legitimades altres formes i mostrin una forta desafecció cap a les institucions polítiques, no es tradueix en el superposició de la participació extrainstitucional. D'altra banda, en termes de participació extra-institucional s'ha identificat que canvia segons l'edat -fet que sembla explicar-se per la diferència en el context de socialització de les joves- i el perfil, segons si han marxat a viure fora de la comarca per motius acadèmics i/o laborals. Paral·lelament a això, la participació extrainstitucional experimenta variacions davant els canvis del context social i polític. En termes més específics de la comarca, la variable política-històrica, vinculada als fets de la Batalla de l'Ebre i la repressió posterior, sembla que ha anat perdent pes amb el pas del temps. El condicionant social, per la seva banda, hi juga un paper important a partir de la vigilància inaudible però constant i la tendència a seguir tot allò normatiu. La variable econòmica ha afectat a la participació política a partir del despoblament que reforça el sistema capitalista, comportant que hi hagi un gruix molt petit de persones potencialment implicades en política i una escassa oferta d'opcions que es puguin sostenir en el temps. Aquest fet, de retruc, reforça la cosmovisió de manca de futur a la comarca. Tanmateix, el fet que gairebé la majoria d'habitants siguin grans o petites propietàries i es percebin com classe mitjana impulsa a un discurs ideològic conservador, quelcom que obstaculitza la implicació en lluites que vagin més enllà dels interessos propis.

[en] This research aims to analyse the political participation of young people who were born and/or grew up in Terra Alta, using a mixed methodology, taking into account the way it is presented on a Catalan and Spanish scale according to existing databases. Thus, the aim is to determine the divergences and convergences between the two scenarios studied, in terms of the form, intensity, profile and context of youth political participation. On this basis, the aim is to be able to investigate the factors that have facilitated or hindered this participation within the county. With a total of 274 responses to the survey and 16 interviews, the analysis has shown that voting remains the main form of participation. Despite the fact that young people are legitimised in other ways and show a strong disaffection towards political institutions, this does not translate into overlapping extra-institutional participation. On the other hand, in terms of extra-institutional participation, it has been identified that it changes according to age (a fact that seems to be explained by the difference in the socialisation context of the young people) and profile, depending on whether they have gone to live outside the county for academic and/or work reasons. Parallel to this, extra-institutional participation undergoes variations in response to changes in the social and political context. In terms more specific to the county, the political-historical variable, linked to the events of the Battle of the Ebro and the subsequent repression, seems to have become less important over time. The social conditioning factor, for its part, plays an important role in terms of inaudible but constant vigilance and the tendency to follow all that is normative. The economic variable has affected political participation due to the depopulation that reinforces the capitalist system, resulting in a very small number of people potentially involved in politics and a scarce supply of options that can be sustained over time. This fact, in turn, reinforces the lack of a future in the region. Even so, the fact that almost most inhabitants are large or small landowners and perceive themselves as middle class encourages a conservative ideological discourse, something that hinders involvement in struggles that go beyond one's own interests.